b'\n_START_ARTICLE_\nThomas Wright (astronom)\n_START_SECTION_\n\xc5\xbdivljenje in delo\n_START_PARAGRAPH_\nOd leta 1730 je Wright pou\xc4\x8deval matematiko in navigacijo na \xc5\xa1oli v Sunderlandu. Kasneje se je preselil v London, kjer je delal za svoje bogate pokrovitelje. Nazadnje se je umaknil v County Durham kjer je v Westertonu zgradil majhen observatorij._NEWLINE_Wright je najbolj znan po poskusu pojasnitve nastanka Oson\xc4\x8dja. Leta 1750 je trdil, da so zvezde v Rimski cesti razporejene v disk, kar je objavil v delu Izvirna teorija ali nova domneva Vesolja (An original theroy or new hypothesis of the universe). Njegovo zamisel je prevzel in naprej razvil Kant.'